Nota de Premsa

20 Març de 2016

**Doble bronze per a Lucas Eguibar en la Copa del Món Snowboard Cross FIS de Baqueira Beret**

**Espectacular jornada per als riders de la casa, Lucas Eguibar i Regino Hernández, amb la 3a i la 5a posició, respectivament, en l'última prova de Copa del Món de Snowboard Cross de la temporada 2015-2016. Amb aquest resultat, el corredor de RFEDI s’emporta també el bronze del circuit i el francès Pierre Vaultier s’enduu el Globus de Cristall.**

**Diumenge 20, l'estació de la Val d'Aran ha rebut als 72 millors snowboarders del món en la disciplina de SBX per disputar la gran final d'aquesta cita mundialista en la qual s'han reunit fins a 3.000 persones.**

**En la categoria femenina, el primer lloc ha estat per a l'australiana Belle Brockhoff i la italiana Michela Moioli s'ha proclamat campiona del circuit de Copa del Món de la vigent temporada.**

**Lucas Eguibar** està fent història en els esports d'hivern espanyols. Amb aquesta tercera plaça en la vuitena i última prova del circuit de Copa del Món, ha aconseguit pujar al podi dels tres millors riders de la temporada 2015-2016. El basc de la Real Federación Española Deportes de Invierno (RFEDI) des de desembre ha acumulat cinc resultats dins del Top 10 (5è a Montafon, 8è a Feldberg, 3r a Sunny Valley, 1r a Veysonnaz i 3r a Baqueira Beret) i ha sumat un total de 3.366 punts en el circuit.

Eguibar, campió de l'anterior edició, després de rebre els dos merescuts premis ha exclamat que "estic molt content perquè ahir estava quart en el rànquing i avui he finalitzat tercer, sabia que seria difícil però ho he aconseguit". Pel que fa a la gran final ha assegurat que "l'ambient viscut avui ha estat espectacular amb moltíssima gent animant. Ja en la classificació de dissabte va ser brutal, tothom cridant, gairebé ni podia concentrar-me i a la final ha estat una passada. Tant de bo tingués això a totes les carreres, perquè ajuda moltíssim, a més tenia a la meva família i amics aquí".

Després d'una carrera llegendària aquest diumenge per part de Lucas amb mànigues èpiques com els quarts de final en què ha passat de 4t a 1r en l'última part de la carrera gràcies a la seva sang freda i una gran tècnica. Com a resum de la temporada ha explicat que "ha estat una temporada una mica irregular però estic feliç perquè acabar entre els tres millors del món és un èxit".

L'altre component de RFEDI, **Regino Hernández**, que ha aconseguit arribar fins a la final de consolació i ha estat el primer en creuar la línia de meta "he estat treballant la recuperació i el físic aquests dos últims mesos i d'aquí han sortit els resultats de la victòria en la small final i un cinquè lloc d'avui". De cara a la temporada que ve, el rider andalús ha assegurat que "seguiré amb el físic per estar encara millor i els meus clars objectius són els Mundials de Snowboard i Freestyle de Sierra Nevada 2017".

El tècnic de la Federació Espanyola, **Israel Planas**, ha qualificat el dia de: espectacular. "Lucas ha fet els dos podis, Regino ha demostrat que l'equip està fort i em sap greu per Laro Herrero, perquè hauria d'estar aquí davant amb la resta, perquè són un gran equip". Planas ha explicat que "l'experiència és fonamental, Lucas és una increïble persona i un gran competidor, però encara hi ha molta feina a fer". També ha volgut agrair a RFEDI, Baqueira i tots els estaments perquè "han estat a l'alçada i han demostrat que pot ser la millor Copa del Món en tots els aspectes i els felicito en nom de tot l'equip. L'ambient ha estat fantàstic, la gent ha estat molt implicada i m'he emocionat i nosaltres l'hi hem agraït amb el resultat ".

Tant el director general de Baquiera Beret, **Francis Coll**, com el president de RFEDI, **May Peus**, han coincidit a ressaltar el gran cap de setmana viscut a la Val d'Aran per als esports d'hivern. Han afirmat que s'han superat totes les expectatives previstes tant en volum d'espectadors com a nivell organitzatiu tenint en compte que la carrera s'ha preparat en menys de dos mesos.

El guanyador de la gran final celebrada a l'estació de la Val d'Aran, ha estat l'australià Alex Pullin, que amb aquests 1.000 punts s'ha situat en la cinquena plaça del circuit de SBX. De Pullin destaquen la seva 3a i 5a plaça a Feldberg, el 7è lloc a Sunny Valley i un 6è a Veysonnaz. El segon en creuar línia de meta ha estat el canadenc Kevin Hill, que ha aconseguit el seu primer podi de la temporada, a més del seu 8è lloc a Feldberg com a resultat destacat. El quart en arribar ha estat el líder del circuit, Vaultier. Pullin, que va guanyar a La Molina 2011, ha tornat a destacar en una estació espanyola i ha assegurat que "em porta sort, potser vinc a viure aquí. M'ha encantat la cursa, l'ambient en sortida i en meta, però he d'admetre que ha estat una final molt difícil i disputat en un circuit molt tècnic ".

**Una final femenina molt renyida**

El nom de la guanyadora de l'última prova de Copa del Món no s'ha decidit fins a l'últim moment. Finalment, la primera plaça ha anat per a Belle Brockhoff que també ha pujat al podi de la general, ocupant una tercera plaça. L'australiana ha finalitzat en el Top 10 de gairebé totes les proves disputades durant aquesta temporada: 5è lloc a Montafon, 5a i 6a a Feldberg, 2a a Sunny Valley, 2a i 6a a Veysonnaz i ho ha completat amb un 1r lloc a Baqueira Beret. En finalitzar la prova, Brockhoff ha declarat que "Baqueira és fantàstica, és enorme ... I en general m'agrada aquest país pel menjar i la gent, és un lloc encantador". Pel que fa a la cursa, ha afegit que "m'he sentit molt bé. L'estació té molta neu i crec que tothom ha gaudit. Espero que la propera temporada puguem tornar i vull guanyar el Globus, que és el que em falta ... però he de felicitar Moioli perquè ho ha fet genial".

Molt de prop l'ha seguit la txeca Eva Samkova que també ha estat segona del circuit de Copa del Món i s'ha endut la plata. Aquesta temporada ha estat 1a i 7a a Feldberg, 1a Sunny Valley, 3a a Bokwang, 3a i 4a a Veysonnaz. La tercera i quarta posició de la gran final l'han ocupat les franceses Chloe Trespeuch i Nelly Moenne Loccoz, respectivament. Trespeuch acumula una 3a i 2a plaça a Feldberg, es va classificar 7a a Sunny Valley, 1a a Bokwang i 4a a Veysonnaz, amb el que es col·loca quarta de la general (4.260 punts).

**França i Itàlia es porten el Globus de Cristall**

En la categoria masculina ja s'havia decidit el líder del circuit de Copa del Món de Snowboard Cross de la temporada 2015-2016. El francès Pierre Vaultier, que matemàticament ja es va proclamar campió a Veysonnaz, amb el quart lloc a Baqueira Beret ha registrat un total de 5.100 punts. El campió olímpic, que ha col·leccionat 5 dels 8 podis d'aquesta temporada, ha assegurat que "estic feliç i em sento bé, però tot i que ja sabés que tenia el Globus, havia de lluitar per a la victòria d'avui però no han sortit les coses..." També ha tingut paraules per a Lucas Eguibar "el felicito, ha obtingut un tercer lloc a casa i ha estat tercer de la final, és sens dubte el següent rider 10!". La plata ha estat per a l'austríac Alessandro Haemmerle, amb 3.840 punts, després de ser sisè en la prova de Baqueira Beret i Lucas Eguibar, posseïdor del Globus de Vidre de la temporada 2014-2015, ha estat tercer amb 3.366 punts.

La guanyadora del Globus de Vidre en la categoria femenina ha estat la italiana Michela Moioli, amb un total de 5.100 punts. La rider que avui ha aconseguit la cinquena plaça de la prova disputada a Blanhibar Beret, aquesta temporada ha estat 6a a Montafon, 2a i 3a a Feldberg, 3a Sunny Valley i 5a i 1ª Veysonnaz. Moioli, que ha vestit el dorsal groc de campiona, ha declarat que "estic molt contenta, no he fet una molt bona cursa però he guanyat el circuit!” Per a la temporada que ve "treballaré més i més fort per tornar a guanyar aquest títol". La plata se l'ha penjat la txeca Eva Samkova, amb 5.060 punts i el bronze, l'australiana Belle Brockhoff amb 4.460 punts.

**Un ambient d'altura**

Unes 3000 persones han ovacionat als esportistes durant aquesta gran final en què un corredor de la casa s'ha proclamat un dels tres millors riders del moment. A la zona de Blanhiblar Beret han gaudit de l'espectacle amb salts en els quals arribaven a volar fins a 25 metres mentre degustaven els productes tradicionals de la Val d'Aran al Village, com la coneguda olla aranesa, de la qual s'han servit 350 racions . En finalitzar la prova, els participants i el públic han viscut al màxim la festa de cloenda que es al Village amb un DJ convidat.

En total, 72 snowboarders s'han desplaçat a Baqueira Beret (49 homes i 23 dones) provinents de 20 països (Alemanya, Andorra, Argentina, Austràlia, Àustria, Brasil, Bulgària, Canadà, Estats Units, Espanya, Finlàndia, França, Holanda, Itàlia, Japó, Noruega, Polònia, República Txeca, Rússia i Suïssa).

**Contactes**

Departament de Premsa:

Contingurs:

Toti Rosselló / Ingrid Vilà

[media@baqueira.es](mailto:media@baqueira.es)

+34 670 763 555

Acreditacions premsa:

Xènia Fortea

[xfortea@xcommunication.es](mailto:xfortea@xcommunication.es)

+34 607 754 170

General Baqueira:

Josi Martínez

[prensa@baqueira.es](mailto:prensa@baqueira.es)

+34 973 639 044 /+34 932 049 557

Més info:

[www.baqueira.es](http://www.baqueira.es)

#baqueirasbx